เชื่อมต่ออุปกรณ์ของคุณ นำเข้าข้อมูล
ถ้า iTunes เวอร์ชั่นที่คุณใช้อยู่ล้าสมัยแล้ว คุณอาจจะมีปัญหาเวลาเชื่อมต่อได้ การอัพเดท iTunes นั้นทำได้ฟรีๆ แต่ต้องมีอินเทอร์เน็ตที่ใช้การได้  Windows - คลิกที่ Help → Check for Updates  OS X - คลิกที่ iTunes → Check for Updates ใช้สาย USB ที่มากับ iPod iPad หรือ iPhone ของคุณต่อกับพอร์ต USB ของเครื่องคอมพิวเตอร์ เสียบสายเข้าไปในพอร์ตคอมพิวเตอร์เลย ถ้าเสียบกับฮับ (hub) มักจะมีพลังงานไม่มากพอ iTunes รองรับเครื่องเล่น MP3 อื่นๆ บางเครื่องนอกจากอุปกรณ์ iOS ด้วย แต่คุณอาจจะไม่สามารถใส่เพลงของคุณทั้งหมดลงในอุปกรณ์ที่ไม่เป็น iOS ได้ คอมพิวเตอร์อาจจะบอกให้คุณติดตั้งอุปกรณ์ถ้าคุณเพิ่งต่อมันกับ iTunes เป็นครั้งแรก คุณมีตัวเลือก 2 ทาง คือ "Setup as New" หรือ "Restore from Backup" ถึงแม้ว่าคุณจะเคยใช้อุปกรณ์มาตั้งแต่ก่อนจะต่อกับ iTunes แล้ว ก็ให้เลือก "Setup as New"  ตัวเลือกนี้อาจจะฟังดูเหมือนว่ามันจะลบข้อมูลทั้งหมด แต่ที่จริงมันแค่จะขอให้คุณตั้งชื่ออุปกรณ์แค่นั้นแหละ อุปกรณ์ของคุณจะปรากฏขึ้นมาที่แถบด้านซ้ายมือ ใต้คำว่า “Devices” ถ้าคุณหาแถบด้านข้างไม่เจอ ให้คลิกที่ View → Hide Sidebar ถ้าอุปกรณ์ของคุณไม่ปรากฏขึ้นมาใน iTunes คุณอาจจะต้องเปิด Recovery Mode ในเครื่อง ก่อนจะเอาไฟล์ใส่อุปกรณ์ของคุณได้ คุณจะต้องใส่มันเข้าไปในคลัง iTunes เสียก่อน คุณสามารถใส่เพลง รูปภาพ ภาพยนตร์ แอปพลิเคชั่น พอดแคสต์ รายการโทรทัศน์และหนังสือเข้าไปได้  อะไรก็ตามที่คุณซื้อจาก iTunes Store จะเข้ามาอยู่ในคลังของคุณโดยอัตโนมัติ คลิกเลือกอุปกรณ์ของคุณจากแถบทางซ้ายมือ คุณจะเห็นแถบรายชื่อสื่อประเภทต่างๆ ที่คุณสามารถนำเข้าได้เรียงกันเป็นแถว กดเข้าไปในแต่ละแถบและเลือกข้อมูลที่คุณอยากเพิ่มเข้าไปในอุปกรณ์  คุณจะเลือกนำเข้าข้อมูลทั้งหมดของสื่อประเภทนั้นๆ หรือจะเลือกแค่บางไฟล์ที่ต้องการก็ได้ พื้นที่ว่างในอุปกรณ์ของคุณจะแสดงอยู่ด้านล่างของจอ เมื่อคุณเพิ่มไฟล์ที่จะนำเข้ามากขึ้น หลอดก็จะเต็มขึ้น คลิกที่แถบ “Summary” จากนั้นคลิกที่ Sync ตรงด้านล่างของจอ iTunes จะเริ่มคัดลอกข้อมูลที่คุณต้องการใส่เข้าไปในอุปกรณ์ของคุณ ข้อมูลใดๆ ก็ตามที่อยู่ในอุปกรณ์แต่คุณไม่ได้กำหนดไว้ให้นำเข้าก็จะถูกลบ คุณสามารถตรวจดูความคืบหน้าของการนำเข้าข้อมูลได้ที่หน้าจอด้านบนของหน้าต่าง iTunes เมื่อนำเข้าข้อมูลเสร็จแล้ว คลิกขวาที่อุปกรณ์ของคุณในแถบทางซ้ายมือ และเลือก “Eject” เพื่อที่จะได้ถอดอุปกรณ์ออกได้อย่างปลอดภัย ถ้าคุณไม่เลือก “Eject” ก่อนดึงอุปกรณ์ออก คุณอาจจะทำให้ข้อมูลเสียได้ ถึงแม้ความเสี่ยงในเรื่องนี้จะมีน้อยก็ตาม iTunes สามารถสำรองข้อมูลในอุปกรณ์ iOS ของคุณได้ ซึ่งมีประโยชน์มากหากเกิดเหตุไม่คาดฝันในอนาคต ถ้าต้องการสำรองข้อมูล ให้คลิกเลือกอุปกรณ์จากแถบทางซ้ายมือ คลิกที่แถบ “Summary” แล้วหาส่วนที่เขียนว่า “Backups” เข้าไปเลือกว่าคุณอยากให้สำรองข้อมูลไว้ที่ไหน (ใส่คอมพิวเตอร์ไว้หรือใส่ iCloud) แล้วคลิกที่ Back Up Now ถ้าคุณเลือกสำรองข้อมูลใส่ iCloud ข้อมูลที่สำรองไว้จะเป็นแค่การตั้งค่าสำคัญๆ แต่ถ้าเลือกสำรองใส่คอมพิวเตอร์ จะเป็นการสำรองข้อมูลทั้งหมด
เช็คก่อนว่า iTunes อัพเดทแล้ว. เชื่อมต่ออุปกรณ์ของคุณด้วยสาย USB. ติดตั้งอุปกรณ์ของคุณ. เลือกอุปกรณ์ของคุณ. เพิ่มไฟล์เข้าไปในคลัง iTunes. เลือกสิ่งที่คุณต้องการนำเข้า. เริ่มการนำเข้า. ถอดอุปกรณ์ออก. สำรองข้อมูลในอุปกรณ์.
https://www.wikihow.com/Connect-a-New-Device-to-iTunes https://www.wikihow.com/Connect-a-New-Device-to-iTunes
Connecting Your Device Syncing Your Content